ક્લાયણકારી શિવે રાવણની પરિસ્થીતિ જોતા તાંડવ નૃત્ય શરૂ કર્યું. આ એ સૂચવે કે શિવ કોઈની સાથે ભેદભાવ નથી કરતા. તેની સામે માથું નમાવરનું શિવ હંમેશા કલ્યાણ કરે છે. એ ચોક્કસ કહી શકાય કે કદાચ રાવણ જ એવો ભાગ્યશાળી માનવ હતો જેને શિવનું તાંડવ જોવાનું સૌભાગ્ય પ્રાપ્ત થયું હતું. તાંડવ જોતા રાવણ શિવને પોતાની વ્યથા જણાવે છે. સ્તોત્રની શરૂઆત શિવજીની જટાથી થાય છે –કેમ? તમે જયારે કોઈ વસ્તુ ઉપાડવા નીચે વળો અને તે બહુ જ ભારે હોય અને તમે સીધા થાવ ત્યારે તે વસ્તુ પાસે ઊભેળી વ્યક્તિનાં મસ્તક પર તમારી નજર પહેલી પડે. આધુનિક યુગમાં પણ આ સ્તોત્ર એટલું જ અસરકારી છે જો કોઈ તાંડવ કરતા શિવજીનું ધ્યાન કરી શકે તો. તે માટે સ્તોત્રમાં રાવણ શું કહે છે તે જાણવું જરૂરી છે. એટલા માટે જ કોઈ ટીકા ટીપ્પણી વિના જ રાવણના વિચારો રજુ કરવાનો પ્રયાસ કર્યો છે.